আজ রবিনসন স্ট্রিটের বাড়িতে যেতে পারেন পার্থ দের চিকিত্সায় নিযুক্ত মেডিক্যাল বোর্ডের সদস্যরা। পার্থ দের পরবর্তী চিকিত্সার গতিপথ ঠিক করতে বাড়িতে ঠিক কি পরিবেশে থাকতেন পার্থ তা জানা জরুরি বলে মনে করছেন চিকিত্সকরা। সেজন্যই ঘটনাস্থলে যাওয়ার সিদ্ধান্ত বলে  জানা গেছে। অন্যদিকে, আজ  ন্যাশনাল মেডিক্যাল কলেজে পার্থর তলপেটের আলট্রা সোনোগ্রাফি, বুকের এক্সরে, এমআরআই এবং সিটি স্ক্যান করা হবে বলে সূত্রে খবর।  
 ওয়েব ডেস্ক: আজ রবিনসন স্ট্রিটের বাড়িতে যেতে পারেন পার্থ দের চিকিত্সায় নিযুক্ত মেডিক্যাল বোর্ডের সদস্যরা। পার্থ দের পরবর্তী চিকিত্সার গতিপথ ঠিক করতে বাড়িতে ঠিক কি পরিবেশে থাকতেন পার্থ তা জানা জরুরি বলে মনে করছেন চিকিত্সকরা। সেজন্যই ঘটনাস্থলে যাওয়ার সিদ্ধান্ত বলে  জানা গেছে। অন্যদিকে, আজ  ন্যাশনাল মেডিক্যাল কলেজে পার্থর তলপেটের আলট্রা সোনোগ্রাফি, বুকের এক্সরে, এমআরআই এবং সিটি স্ক্যান করা হবে বলে সূত্রে খবর।   অবশেষে দেবযানীর মৃত্যুর দিনক্ষণ নিয়ে ধোঁয়াশা কাটল। পুলিসকে পার্থ জানিয়েছেন, ২৯ ডিসেম্বর মারা যান দেবযানী। তারআগে আড়াই মাস ক্রিয়াযোগ করছিলেন তিনি। ২৫ ডিসেম্বর খাওয়া শুরু করেন। তার চারদিন পরই দেবযানীর মৃত্যু হয়। ৩ মার্চ দিদির মৃত্যুর খবর বাবাকে জানান পার্থ। পার্থকে জেরা করতে বুধবার বেলা পৌনে বারোটা নাগাদ পাভলভে পৌছয় সাদা পোশাকের পুলিস। পার্থর আর্জিমতো তাঁদের  সঙ্গে ছিলেন মাদার হাউজের দুই সিস্টার ও এক ফাদার। হাসপাতালের মনোবিদদের উপস্থিতিতেই পার্থকে জিজ্ঞাসাবাদ  হয়।  এতজনকে একসঙ্গে দেখে বিরক্ত হন পার্থ।  যদিও,বুঝিয়ে বলার পর কিছুটা শান্ত হন।  তাঁকে মোট ২৫টি প্রশ্ন করা হয়? মূলত দেবযানী  ও অরবিন্দর দে মৃত্যু নিয়ে প্রশ্ন করা হয় তাঁকে। পুলিসঃ কবে মারা যান দেবযানী?
পার্থঃ ২৯ ডিসেম্বর
পুলিস: কীভাবে মারা যান?
পার্থ : আড়াই মাস ক্রিয়াযোগ করছিল দিদি, জল ছাড়া কিছুই খায়নি,২৫ ডিসেম্বর খেতে শুরু করে। ৪দিন পর মারা যায়।
পুলিস: কবে বাবাকে জানিয়েছিলেন?
পার্থ: ৩ মার্চ বাবাকে জানিয়েছিলাম